Hann nær frá fjórða millirifjabrjóski og teygir sig upp að neðri mörkum skjaldkirtils . Ef hann er fjarlægður úr fullorðnum spendýrum hefur það lítil sem engin áhrif . Hann hefur hrörnað í 25 grömm við 25 ára aldur , er orðinn léttari en 15 grömm við sextugt og aðeins um 6 grömm við sjötugt . Í mergnum er aftur á móti meira af þroskuðum , ónæmishæfum frumum . Sumar frumurnar greina efni sem tilheyra líkamanum sjálfum , svokallaða sjálfsvaka , en þær eru flokkaðar frá ( neikvætt val ) . Þær frumur sem ekki standast flokkun deyja en þær sem valdar eru lifa og berast í merg týmussins . Þær enda síðan að lokum í blóðinu þar sem þær mynda svokallað frumubundið ónæmi líkamans . Lesendum er sérstaklega bent á að kynna sér svar sama höfundar við spurningunni Hvernig vinnur ónæmiskerfið ? þar sem nánar er fjallað um hvernig T-frumur vinna .